Hedda Hopper
Hedda Hopper (nata Holidaysburgi Pennsilvaniae die 2 Maii 1885; mortua Ruscisilvae Californiae die 1 Februarii 1966) fuit histrio Americana et una ex columnistis rumorum Americanis notissimis, quae simultatibus cum Luella Parsons, summa aemula, exercitis innotuit. Multos annos fuerat famosa scaenae et lintei cinematici histrio, antequam occasio columnae Hedda Hopper's Hollywood pro Los Angeles Times scribendae anno 1938 ei oblata est. Aetate McCarthiana, homines nominabat qui in suspicionem communismi venirent. Garras usque ad mortem scribebat, eius opere in multis magazinis et deinde in retibus radiophonicis apparente. In Nova Caesarea die 8 Maii 1913, DeWolf Hopper, actori et cantori, nupsit, cui Gulielmum, solum filium, peperit, qui tandem partes Pauli Drake in Perry Mason, serie televisifica, egit. Divortium fecerunt anno 1922. Pneumonia mortua est Ruscisilvae Californiae die 1 Februarii 1966. Corpus in Sepulcreto Rose Hill Altoonae Pennsilvaniae inhumatum est.